Bobby McLean

Bobby McLean (født 27. november 1894, død 16. mai 1964) fra Chicago var en amerikansk skøyteløper.

Han var en av de beste profesjonelle skøyteløpere i USA under første verdenskrig. Han var amerikansk mester fire ganger (1911–1914), og han slo Oscar Mathisen under hans opphold i USA. I 1920 kom han til Norge for revansjeoppgjør om det profesjonelle verdensmesterskap. Dette ble et møte som ble imøtesett med stor interesse, og som samlet et stort publikum på Frogner stadion. Stor var derfor jubelen lørdag 7. februar da Oscar Mathisen gikk seirende ut av duellen på 500 meter på tiden 43,3. Mathisen måtte imidlertid gi tapt på 5000 meter, der McLean vant på tiden 8,53,7. Dagen etter slo imidlertid Mathisen grusomt tilbake og vant både 1500 meter og 10000-meteren med tidene 2,27,8 og 18,29,1.

Referanser

Eksterne lenker 
 
 Digitalt fortalt: «Bobby is in town» (skrevet av Per Olav Torgnesskar, ABM-utvikling) (besøkt 11. mars 2012)

Skøyteløpere fra USA
Personer fra Chicago
Artikler i skøytesportprosjektet
Fødsler i 1894
Dødsfall i 1964